Forslag til EUROPA-PARLAMENTETS OG RÅDETS DIREKTIV om ændring af Rådets direktiv 92/65/EØF for så vidt angår de dyresundhedsmæssige betingelser for samhandel inden for Unionen med og indførsel til Unionen af hunde, katte og fritter /* COM/2012/090 final - 2012/0040 (COD) */





BEGRUNDELSE Formålet med dette forslag er at ændre Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF[1]. Ved direktiv 92/65/EØF er der bl.a. fastsat dyresundhedsmæssige betingelser for samhandel med og indførsel til Unionen af hunde, katte og fritter. I disse betingelser henvises der til de relevante dyresundhedsmæssige betingelser, der er fastsat i Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF[2]. Ophævelsen af forordning (EF) nr. 998/2003 ved Europa-Parlamentets og Rådets forordning (EU) nr. xxx/2012 om ikke-kommerciel transport af selskabsdyr[3] gør det nødvendigt at ændre direktiv 92/65/EØF for at slette henvisningerne til forordning (EF) nr. 998/2003 og erstatte dem med henvisninger til forordning (EU) nr. XXX/2012. Dertil kommer, at direktiv 92/65/EØF også bør ændres for at tage hensyn til vedtagelsen af Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97[4], som finder anvendelse på transport af hunde, katte og fritter inden for Unionen. Desuden har erfaringerne med anvendelsen af direktiv 92/65/EØF vist, at aktørerne har vanskeligt ved at opfylde direktivets krav om, at dyr skal underkastes en klinisk undersøgelse 24 timer inden afsendelsen. Ifølge anbefalingerne fra Verdensorganisationen for Dyresundhed vedrørende indførsel af hunde og katte bør en klinisk undersøgelse udføres 48 timer inden afsendelse af dyrene. Den frist, der er fastsat i direktiv 92/65/EØF, bør derfor udvides til 48 timer, og direktivet bør ændres i overensstemmelse hermed. Forslaget har ingen finansielle konsekvenser for Unionens budget. Dette forslag samt forslaget vedrørende ophævelse og afløsning af forordning (EF) nr. 998/2003 fremlægges sammen, så de kan vedtages samtidigt. 2012/0040 (COD) Forslag til EUROPA-PARLAMENTETS OG RÅDETS DIREKTIV om ændring af Rådets direktiv 92/65/EØF for så vidt angår de dyresundhedsmæssige betingelser for samhandel inden for Unionen med og indførsel til Unionen af hunde, katte og fritter (EØS-relevant tekst) EUROPA-PARLAMENTET OG RÅDET FOR DEN EUROPÆISKE UNION HAR - under henvisning til traktaten om Den Europæiske Unions funktionsmåde, særlig artikel 43, stk. 2, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Det Europæiske Økonomiske og Sociale Udvalg[5], efter den almindelige lovgivningsprocedure, og ud fra følgende betragtninger: (1) De dyresundhedsmæssige betingelser for samhandel med og indførsel til Unionen af hunde, katte og fritter er indeholdt i Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF[6]. (2) I disse betingelser henvises der til de relevante dyresundhedsmæssige betingelser for ikke-kommerciel transport af hunde, katte og fritter til en medlemsstat fra en anden medlemsstat eller fra tredjelande eller områder, der er fastsat i Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF[7]. (3) Ophævelsen af forordning (EF) nr. 998/2003 ved Europa-Parlamentets og Rådets forordning (EU) nr. xxx/2012 om ikke-kommerciel transport af selskabsdyr[8] gør det nødvendigt at ændre direktiv 92/65/EØF for at slette henvisningerne til forordning (EF) nr. 998/2003 og erstatte dem med henvisninger til forordning (EU) nr. XXX/2012. (4) Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97[9] finder blandt andet anvendelse på transport af hunde, katte og fritter inden for Unionen. Der bør derfor indsættes en henvisning til nævnte forordning i artikel 10 i direktiv 92/65/EØF, hvori de dyresundhedsmæssige betingelser for handel med disse dyr er fastsat. (5) Desuden har erfaringerne med anvendelsen af direktiv 92/65/EØF vist, at det i de fleste tilfælde ikke er praktisk muligt at foretage den kliniske undersøgelse inden for 24 timer inden afsendelsen. Den frist, der er fastsat i direktiv 92/65/EØF, bør derfor forlænges til 48 timer, som anbefalet af Verdensorganisationen for Dyresundhed. (6) Kommissionen mener, at der i dette specifikke tilfælde ikke er grundlag for at anmode medlemsstaterne om at fremlægge forklarende dokumenter for Kommissionen for at forklare sammenhængen mellem bestemmelserne i dette direktiv og de tilsvarende dele af de nationale gennemførelsesdokumenter. Dette direktiv indebærer et meget begrænset antal ændringer i direktiv 92/65/EØF. Det vil derfor være muligt for Kommissionen at indhente de relevante oplysninger til efterprøvelse af gennemførelsen uden at afsætte større ressourcer til denne opgave. Medlemsstaterne vil i alle tilfælde fremsende teksten til de gennemførte foranstaltninger til Kommissionen. (7) Direktiv 92/65/EØF bør derfor ændres i overensstemmelse hermed — VEDTAGET DETTE DIREKTIV: Artikel 1 Ændringer I direktiv 92/65/EØF foretages følgende ændringer: 1) I artikel 10 foretages følgende ændringer: a) Stk. 2 affattes således: "2. Hunde, katte og fritter kan kun gøres til genstand for samhandel, hvis de: a) opfylder betingelserne i artikel 5 i forordning (EU) nr. XXX/2012* b) inden for 48 timer inden afsendelsen af dyrene underkastes en klinisk undersøgelse, foretaget af en dyrlæge, der er bemyndiget af den kompetente myndighed c) under transporten til bestemmelsesstedet ledsages af et sundhedscertifikat, som: i) er i overensstemmelse med modellen i bilag E, del 1 ii) er underskrevet af en embedsdyrlæge, som attesterer, at den dyrlæge, der er bemyndiget af den kompetente myndighed, i de relevante afsnit af identifikationsdokumentet og i det format, der er angivet i artikel 22, stk. 1, i forordning (EU) nr. XXX/2012, har godtgjort, at den kliniske undersøgelse, som er udført i overensstemmelse med litra b), viste, at dyrene på tidspunktet for den kliniske undersøgelse var egnede til den planlagte forsendelse, jf. forordning (EF) nr. 1/2005**." ___________________ * EUT L […] af […], s. […]. ** EUT L 3 af 5.1.2005, s. 1. b) Stk. 3 udgår. 2) I artikel 16 affattes stk. 2 og 3 således: "Betingelserne for indførsel af katte, hunde og fritter skal mindst svare til betingelserne i kapitel III i forordning (EU) nr. xxx/2012. Ud over de i stk. 2 nævnte betingelser skal hunde, katte og fritter under transporten til bestemmelsesstedet ledsages af et sundhedscertifikat, der er udfyldt og underskrevet af en embedsdyrlæge, som attesterer, at der inden for 48 timer inden afsendelsen af dyrene er foretaget en klinisk undersøgelse, udført af en dyrlæge, der er bemyndiget af den kompetente myndighed, og som har konstateret, at dyrene på tidspunktet for den kliniske undersøgelse var egnede til den planlagte forsendelse." Artikel 2 Gennemførelse 1. Medlemsstaterne vedtager og offentliggør senest den [**] de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser. De anvender disse love og bestemmelser fra den […]. Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne. 2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Artikel 3 Ikrafttrædelse og anvendelse Dette direktiv træder i kraft på tyvendedagen efter offentliggørelsen i Den Europæiske Unions Tidende. Artikel 4 Adressater Dette direktiv er rettet til medlemsstaterne. Udfærdiget i Bruxelles, den . På Europa-Parlamentets vegne På Rådets vegne Formand Formand [1] EFT L 268 af 14.9.1992, s. 54. [2] EUT L 146 af 13.6.2003, s. 1. [3] EUT L […] af […], s. […]. [4] EUT L 3 af 5.1.2005, s. 1. [5] EUT C […] af […], s. […]. [6] EFT L 268 af 14.9.1992, s. 52. [7] EUT L 146 af 13.6.2003, s. 1. [8] EUT L […] af […], s. […]. [9] EUT L 3 af 5.1.2005, s. 1.